alexandrainst/scandi-wiki huggingface dataset:
Hov ungdomsskole

Hov ungdomsskole er en ungdomsskole beliggende ca. 2 km fra Hønefoss sentrum. Elevene kommer fra barneskolene Hønefoss skole og Ullerål skole. Skolen er også tilpasset elever med funksjonshemminger. Skolen har en egen avdeling for elever med større behov for spesialundervisning og en avdeling for særskilt norskopplæring.

Hov ungdomsskole ligger ved siden av Ullerål skole. I 2021 inngikk Ringerike kommune kontrakt om bygging av et nytt skoleanlegg for ungdomsskolen, med tilhørende idrettshall.Den nye skolen åpner 1. mars 2023. 

Byggingen startet våren 2021, men den nye skolen har vært planlagt siden 2018. Opprinnelig var planen at skolen skulle være klar til åpning høsten 2022, men flere forhold førte til forsinkelser. Geotekniske undersøkelser viste at det var kvikkleire i området og noen tiltak måtte gjøres. Det er til sammen 7.000 kvadratmeter med skole og idrettshall. Hele prosjektet koster 378 millioner kroner og skolen er bygget for å kunne ta imot 100 flere elever enn i dag. Det er også mulig utvide den til å bli enda større med fem parallelle klasser på hvert trinn. I dag er det tre.I midten av januar skal Ringerike kommune ta over bygget. Da skal det fylles med pulter, stoler og alt annet inventar. Så vil det bli en testperiode hvor elever og lærere prøver ut bygget og sjekker at alt fungerer som det skal før skolen endelig åpner for fullt 1. mars.I første etasje er fløyen for praktiske og estetiske fag, blant annet skolekjøkken og laboratorium for naturfag. Og det store amfiet. Skolen forsynes med fjernvarme, men har også 1.000 kvadratmeter med solceller på taket.I andre etasje har trinnene hver sine avdelinger med ulike farger. Blått på 8. trinn, grønt på 9. trinn og burgunderrødt på tiende trinn. Og en viktig del av skolen er også personalavdelingen. Rundt 40 lærere skal ha arbeidsplassen sin her.

Ute er det fortsatt en del som gjenstår. Blant annet skal det komme på plass en kunstinstallasjon i forbindelse med en bålplass. Og det er allerede en veldig stor kunstgressbane, trampoliner, husker, balanseaparater, sykkelbane, diskmål, volleyballbane, treningsaparater og basketballbane.

Se også 
 Haugsbygd ungdomsskole 
 Veienmarka ungdomsskole
 Ullerål

Referanser

Eksterne lenker 
 

Ungdomsskoler i Viken
Norderhov
Skoler i Ringerike
LinkedIn

LinkedIn er et sosialt nettverk på Internett som brukes hovedsakelig i forretningsøyemed. Nettverket ble grunnlagt i desember 2002 og lansert i mai 2003. Nettverket har 313 millioner registrerte brukere (per august 2014) fra over 200 land og territorier.

Nettverket brukes til å samle profesjonelle kontakter og forretningsforbindelser. Det kan benyttes av brukere til å finne jobber, ansette og til å bli oppdaget. Profesjonelle rekrutterere representerer en større del av de betalende kundene, mens hoveddelen av brukerne er ikke-betalende. I Norge er det 1,1 millioner medlemmer.

LinkedIn representeres av AdQuota AS i Norge.

Firmainformasjon 
LinkedIns daglige leder er Jeff Weiner som er forhenværende direktør i Yahoo!. Grunnlegger Reid Hoffman, tidligere daglig leder og visepresident i PayPal, er operativ leder. Hovedkvarteret ligger i Mountain View i California med kontorer i Omaha, Chicago, New York og London.

Sequoia Capital, Greylock Partners og andre venturekapitalselskaper investerte 17. juni 2008 USD 53 millioner for 5 % av firmaet, noe som verdisatte firmaet til ca. 1 milliard etter investeringen.

I 2011 ble selskapet notert på børsen Nasdaq under ticker LNKD. Noteringsprisen var $45, og aksjen åpnet på $83. Senere på dagen var aksjeprisen på over $120. Det ble derfor snakket om en eventuell ny dot-com boble.

Den 13. juni 2016 ble det kjent at Microsoft kjøper LinkedIn for 26,2 milliarder dollar.

Funksjonalitet 
LinkedIn lar brukere opprette profiler bestående av omtrentlig den informasjonen det er vanlig å inkludere i en CV, slik som utdannelse, jobberfaring, nåværende jobb og organisasjonsmedlemskap, samt bilde og status. Brukerne kan invitere hverandre til å bli kontakter og må da oppgi hvor de kjenner hverandre fra. På bakgrunn av dette dannes nettverk hvor en bruker er i nettverket til kontakter tre ledd unna. Altså bruker → brukerens venner → brukerens venners venner → brukerens venners venners venner. Innenfor nettverket kan man be om introduksjoner, for dem utenfor nettverket ditt kan du kjøpe introduksjon. Når du oppretter en bruker linkes du til organisasjoner du oppgir i CV-en din, disse organisasjonene har også profiler som kan redigeres og utforskes. Linkedin har også funksjonalitet for jobbutlysning og spørsmål og svar, i tillegg kan brukere anbefale hverandre.

Det er rapportert at LinkedIn benyttes av firmaer som rekrutteringskanal.

Linkedin tilbyr brukerne mulighet for å oppgradere kontoen for ytterligere funksjonalitet, de tre oppgraderte kontotypene er Business, Business Plus og Pro.

LinkedIn følger EU-regler rundt sikkerhet og personvern. Tjenesten blir ofte sett på som det profesjonelle svaret på Facebook.

Referanser

Eksterne lenker 
 

Nettsteder
Nettsamfunn
Selskaper etablert i 2002
Paul Trollope

Paul Jonathan Trollope (født 3. juni, 1972 i Swindon, Wiltshire, England) er en tidligere walisisk landslagsspiller i fotball som spilte for ni engelske fotballklubber i årene 1989 til 2006. Han har også vært manager  Bristol Rovers og  og er per september 2017 assistentmanager i Brighton & Hove Albion.

Han er sønn av John Trollope som har rekorden for flest kamper for én klubb i det engelske seriesystemet.

Meritter

Spiller 
 Rykket opp til Premier League med Derby i 1995/96-sesongen.
 Rykket opp til 1. divisjon med Fulham i 1998/99-sesongen.
 Rykket opp til Premier League med Fulham i 2000/01-sesongen.

Manager 
 Månedens manager i Football League Two for Bristol Rovers i april 2007.
 Finalist i Football League Trophy med Bristol Rovers i 2006/07-sesongen.
 Rykket opp til Football League One med Bristol Rovers i 2006/07-sesongen.

Kilder 
 Mortimer, Gerald (2004): The Who´s Who of DERBY COUNTY (side 188). Breedon Books Publishing, Derby. ISBN 0-7553-1311-9
 Rollin, Glenda & Rollin, Jack: SKYSPORTS FOOTBALL YEARBOOK 2006-07 (side 449). Headline Book Publishing, London. ISBN 0-7553-1526-X

Referanser

Eksterne lenker 
 

Walisiske fotballtrenere
Walisiske fotballspillere
Fotballspillere for Swindon Town FC
Fotballspillere for Torquay United FC
Fotballspillere for Derby County FC
Fotballspillere for Grimsby Town FC
Fotballspillere for Crystal Palace FC
Fotballspillere for Fulham FC
Fotballspillere for Coventry City FC
Fotballspillere for Northampton Town FC
Fotballspillere for Bristol Rovers FC
Fotballtrenere for Bristol Rovers FC
Fotballtrenere for Cardiff City FC
Personer fra Swindon
Fødsler i 1972
Såner ungdomsskole

Såner ungdomsskole var en ungdomsskole i Vestby kommune i Akershus. Skolen sto ferdig i 1964. Den lå på Såner utenfor Hølen. Skolen ble lagt ned etter skoleåret 2005/2006, og erstattet av Grevlingen ungdomsskole i Son.

Bygningsmassen var svært nedslitt da skolen ble lagt ned, og dens fremtid var uviss inntil september 2007. Tønsberg Bolig AS kjøpte da bygningene med tanke på å pusse opp og starte et sykehjem eller hospice for personer i livets siste fase.

Retten har senere opphevet salget på grunn av problemer med regulering av området.

Referanser

Ungdomsskoler i Viken
Skoler i Vestby
Solhøy skole

Solhøy skole var en barneskole i Son i Vestby kommune. Son skole åpnet høsten 2008 og Solhøy skole flyttet inn sammen med Son skole, og ble slått sammen med Son skole.

Barneskoler i Viken
Skoler i Vestby
Brevik skole (Vestby)

Brevik skole er en barneskole syd i Vestby kommune i Akershus og ligger på Store Brevik i Son.

Det gamle skolebygget ble på 2010-tallet revet etter å ha vært i dårlig tilstand, og erstattet med en ny og større skole. Den nybygde skolen ble tatt i bruk august 2018.

Skolen er en treparallell skole for 1. til 7.trinn, som går videre på Grevlingen ungdomsskole.

Skolen er bygget med klasserom for 1. - 4. trinn på en side av bygget og klasserom for 5. - 7.trinn på motsatt side av bygget.

For å ta høyde for usikkerheter i elevtallsfremskrivningene, ble skolen bygd slik at den kan ta høyde for variasjoner i trinnene. Det er derfor lagt inn noe ekstra undervisningsareal i tilknytning til hjemmeområder og kroppsøving. Gymsalen er tilrettelagt også for kulturarrangementer med scene.

Eksterne lenker 
 

Barneskoler i Viken
Skoler i Vestby
Borgund kirke

Borgund kirke kan vise til:
Borgund kirke (Møre og Romsdal), en kirke i Ålesund (tidligere Borgund), Møre og Romsdal
Borgund kirke (Sogn og Fjordane), en kirke Borgund i Sogn og Fjordane
Borgund stavkirke, en kirke i Borgund i Sogn og Fjordane
Manchester terrier

Manchester terrier er en mellomstor terrier som oppsto i England på begynnelsen av 1800-tallet. Rasen er antatt til å være et resultat av krysninger mellom, den nå utdødde, black and tan terrier, whippet og andre lokale terriere.

Denne slanke, velbygde hunden nådde toppen av popularitetskurven for ca. 100 år siden, da den var kjent som «den engelske gentlemans terrier». Den ble eksportert til Nord-Amerika og til Tyskland, der den bl.a satte spor etter seg som en av krysningene til dobermannrasen. Nedgangen for rasens populæritet begynte trolig da rottekamper ikke var på moten mer. Forbudet mot ørekupering reduserte populariteten ytterligere, og det tok oppdretterne en tids arbeid før de fikk skapt de V-formede, hengende ørene. Manchester terrieren har ikke lenger et heftig temperament, den benevnes som en av de mildeste terrierne (men er fortsatt en terrier) og er en fin, livlig og robust selskapshund. Den har små, V-formede ører med vipp forover. Den har jevnt kileformet, smalt hode. Små, mandelformede, mørke og gnistrende øyne. Kort kropp, godt hvelvede ribben, overlinjen svakt buet. Den har tykk, glatt og blank pels, hard å ta på. Den har rette, lange forben som står godt under hunden. Små, hvelvede poter.
Manchester Terrier er en svært krevende hund å trene.

Denne hunden passer til å bo i byen og egner seg for varmt, solfylt klima. Rasen trenger minimalt med pelsstell. Kan være problematisk overfor andre, men er en god vakthund.

Rasehistorie 
Black and tan terriere som ble brukt til jakt på rotter og andre skadedyr fantes i Storbritannia allerede for mange hundre år siden. I Manchester var det en interessert oppdretter som rundt år 1800 krysset disse terrierne med whippets. Resultatet ble denne smidige og raske rotte- og kaninhunden. Rasen var en gang populær, men sees ikke ofte lenger, men er nå økende i antall i Norge.

Britiske hunderaser
Terriere
Press – Redd Barna Ungdom

Press – Redd Barna Ungdom er en norsk ungdomsorganisasjon som jobber mot strukturelle årsaker til at barns rettigheter brytes. Press er Redd Barnas ungdomsorganisasjon, men har eget organisasjonsnummer og er juridisk, økonomisk og politisk uavhengig av moderorganisasjonen. Isaac Elstad Røssnes ble valgt til leder på organisasjonens landsmøte våren 2022.

Formål 
Ifølge organisasjonens vedtekter har Press – Redd Barna Ungdom som sin overordnede målsetting å arbeide for en verden der FNs barnekonvensjon blir overholdt i alle land. Organisasjonen påvirker lokale, nasjonale og internasjonale beslutningstakere til å gjennomføre tiltak og føre en politikk som er i samsvar med barnerettighetene. Organisasjonens slagord er: «Barns rettigheter brytes – ta det personlig!».

Historie 
Press – Redd Barna Ungdom ble grunnlagt 12. august 1995 av unge aktivister i Redd Barna. På landsmøtet i 1999 ble løsrivelse fra Redd Barna diskutert og vedtatt. Press har siden da vært en egen, medlemsstyrt ungdomsorganisasjon. På Landsmøtet i 2014 endret organisasjonen navn fra «PRESS - Redd Barna Ungdom» til «Press», og på Landsmøtet i 2018 til «Press - Redd Barna Ungdom».

Organisasjon 
Press – Redd Barna Ungdom er partipolitisk og religiøst uavhengig. Organisasjonens høyeste organ er landsmøtet, som arrangeres hvert år før 30. april. Mellom landsmøtene er det Press’ landsstyre som fatter politiske, organisatoriske og økonomiske vedtak på vegne av organisasjonen. Dette organet møtes minst fire ganger i året, og består av inntil 11 personer. Mellom landsstyremøtene står Sentralstyret og sekretariatet for organisasjonens daglige drift. I Sentralstyret sitter inntil åtte personer, som blir valgt på landsmøtet, mens sekretariatet består av fem stillinger (per 2020). Press har i 2018 ca. 24 lokallag. Alle mellom 13 og 25 år kan være medlemmer, og alle mellom 26 og 30 år kan være studentmedlemmer.

Gullbarbie-prisen 
Siden 2010 har Press – Redd Barna Ungdom årlig delt ut prisen Gullbarbie til de som får ungdommen til å føle seg verst, blant annet ved å vise uoppnåelige skjønnhetsidealer, og lager et bilde for ungdommer om at «alle» bør se slik ut.

Ledere 
 2008–2010: Kirsten Kolstad Kvalø
 2012–2015: Andrea Sjøvoll
 2015–2017: Karoline Steen Nylander
 2017–2018: Øystein Kolstad Kvalø
 2018–2020: Mina Vinje
 2020–2022: Lea Mariero
 2022–: Isaac Elstad Røssnes

Referanser

Eksterne lenker 
 Press.no
 Gullbarbie.no



Norske ungdomsorganisasjoner
Landsrådet for Norges barne- og ungdomsorganisasjoner
Redd Barna
Organisasjoner etablert i 1995
Frivillighet
Garder skole

Garder skole er en nedlagt barneskole i Vestby kommune i Akershus. Den ligger i bygda Garder, og hadde elever på 1. til 7. trinn. Elevene gikk videre til Vestby ungdomsskole i Vestby.

I desember 2018 ble skolen nedlagt etter å kun ha hatt noen titalls elever de seneste tiårene. Elevene i bygda vil fremover sogne til Vestby skole.

(Da det bare var omkring 35 elever i skoleåret 2006/2007 var de fordelt i tre sammenholdte klasser, det vil si at flere trinn undervises sammen.)

Barneskoler i Viken
Skoler i Vestby
Tidligere utdanningsinstitusjoner i Viken
Utdanningsinstitusjoner nedlagt i 2018
Øystein Ringsby

Øystein Ringsby (født  16. februar 1961) er en norsk bassist som bruker artistnavnet Sid Ringsby

Han har spilt med blant annet TinDrum, The Snakes, TNT, Wild Willy's Gang,  Jørn Landes soloband Jorn og Vestlandsfanden. Han har i tillegg vært studiomusiker på en mengde album.

Utstyr 
Ringsby bruker Stuart Spector basser, og nylig bruker han NS-2 NTB bass som er laget i Tsjekkia. Han bruker Ampeg forsterkere og Ampeg Classic SVT Head.

Diskografi

TinDrum 
 Drums of War (1988)
 How 'Bout This?! (1989)
 Cool, Calm and Collected (1990)
Singler
 Druns of War/Midnight Dynamite (1988)
 I Love to Love/Hot Summer (1989)
 Dolce Vita/I Was Made For Rock'n'Roll (1989)
 The Show Must Go On/Streetfighter (1989)
 Detective of Love/First Time (1990)

The Snakes 
 Once Bitten (1998)
 Live in Europe (1998)
 Once Bitten... Outtakes (2017)

Wild Willy's Gang 
 Camouflage (2005)

Jorn 
 Starfire (2000)
 Worldchanger (2001)
 The Gathering (2007)
 Lonely are the Brave (2008)
 Spirit Black (2009)
 Dukebox (2009)
 Symphonic (2013)
 Heavy Rock Radio (2016)

Diezel 
 Willpower (1995)
Singler
 When Sorrow Comes Alive (1995)

Diesel Dahl & Friends 
 Recycled (1997)

Vestlandsfanden 
 El Gordo (2005)
 Tipping og Trygd (2009)
 Livets glade plommer (2010)
 Currahee (2012)
Singler
 Du venta på meg (2005)
 Juvélen (2007)
 En liten gutt (2008)
 Diggy Liggy Lo (2009)
 Sommer (2010)
 Julekveld i Ila (2010)
 Våre barn (2012)

TNT 
Album
 All the Way to the Sun (2005)
Singler
 Sometimes/All the Way to the Sun (2005)
 Hidden Treasure (2013, singel)

Road 
 Running Away (1985)
 Breaking Out (1986)

Ken Hensley & Live Fire 
 Faster (2011)
 Live!! (2013)

The Grønne Glitrende 3 og Dag 
 Nå tennes 1000 julelys (1987)

Deltar på 
 Swings: Hæng med i svingan (1989)
 Totenschlager: Dan Børge & Vaktmester'n – Lottosmellen (1989)
 VG: På gang 34 (1989)
 VG: På gang 38 (1990)
 Intuition: You Ain't Seen Nothing Yet/Hold Me Now (1993)
 Ronni Le Tekrø & The Evil Elf Band: Under the Misteltoe (2002)
 Ole Ivars-hyllest: En annen dans (2004)
 Grappa: Den røde gitar – Arbeidersanger i ny drakt (2005)
 RockHard: Dynamit Vol. 66 (2009)
 Bente Smaavik: 1979–2011 (2012)
 Anita Hegerland: 45 år Jahre Years in Music (2016)

Eksterne lenker 
 

Norske bassister
TNT-medlemmer
Foreningen for human narkotikapolitikk

Foreningen for human narkotikapolitikk (FHN) er en norsk forening som arbeider for å påvirke norsk narkotikapolitikk og rusbehandling. Foreningen jobber aktivt for legalisering av alle rusmidler i Norge. FHN ble stiftet i april 2006 og ledes av Arild Knutsen.

Foreningen har opprettet «Stoffbrukernes dag» 18. november, hvor de går i tog sammen med vanskeligstilte stoffbrukere fra Plata og inn på Stortinget.

Foreningen for human narkotikapolitikk arrangerte Verdens narkotikadag første gang i 2011 og Verdens overdosedag ble først arrangert av FHN i 2013. Dette ble arrangert i 29 kommuner i 2018.

Politikk
Organisasjonen har blant annet markert seg med standpunkt for legalisering og statlig regulering, heroinutdeling og opprettholdelse av sprøyterom, for avkriminalisering av narkotikabruk, mot tvungen bruk av urinprøvekontroll for pasienter i LAR og har lansert forslag om væresteder for rusmiljøene, som alternativ til politiaksjoner.

Referanser

Eksterne lenker 
 

Narkotikapolitikk
Norske ideelle organisasjoner
Etableringer i 2007
Hagar

Hagar (hebraisk:  – Hāḡār; gresk:  – Hagár) var en kvinne som ifølge Det gamle testamentet var tjenestejente hos Abrahams hustru Sara. Sara gav Hagar til Abraham så Hagar kunne være Abrahams medhustru (1. Mosebok kap.16 v. 3). Ifølge Koranen var Hagar Ibrahims (Abrahams) hustru.

Hagar fødte Abrahams/Ibrahims sønn Ismael/Ismail, ettersom Sara ifølge Bibelen var ufruktbar. Da Sara likevel, i 90 års alder, fødte sønnen Isak ble Hagar og Ismael/Ismail fordrevet fordi Sara ikke ville gi gutten samme arverett som hennes egen sønn.

Både Bibelen og Koranen regner Hagars sønn som stamfar for araberne. 

Bibelske personer
Islam
Harām

Ḥarām (arabisk: حرام ) er et arabisk ord brukt i  islam om alt som er forbudt, urent eller forkastelig. Det motsatte er halal, det som er rent og tillatt.

Eksempler på spiselige ting som er haram i islam er alkohol (Qur'an 5:90) og svinekjøtt (Qur'an 5:3). Svinekjøtt-baserte produkter som gelatin er også forbudt.

Utroskap og overgrep er også haram.

Se også 
 Halal
 Synd#Islam

Referanser 

Islam
Arabiske ord og uttrykk
Nassau (Lahn)

For flere betydninger av Nassau: Se Nassau (flere betydninger)

Nassau er en by i den tyske delstaten Rheinland-Pfalz. Den ligger ved elven Lahn mellom byene Bad Ems og Limburg an der Lahn. Veien langs elven er del av et tysk-nederlandsk ferielandskapsveisamarbeide kalt «Oranier-Route», og regnes som naturskjønn.

Byen nevnes i historiske dokumenter fra 915 e. Kr., og fikk byrettigheter i 1348 fra keiser Karl IV. Nåværende befolkning er ca. 5000 innbyggere.

Byen er særlig kjent for å ha gitt navnet til et av Europas mektigste kongehus, det vidt forgrenede fyrstehuset Nassau (med grenen Oranien-Nassau) som har regjert i en rekke europeiske land, herunder i flere tyske stater, Nederland, England, Skottland, Irland og Luxembourg. Dette kongehuset startet sin historie som herskere, etterhvert grever, i den lille småstaten Nassau. Huset Nassaus stamsete, borgen Nassau slott, ligger i Nassau. Videre har byen gitt navn til landskapet, regionen og nasjonalparken som den selv ligger i, til den tidligere suverene staten den var en del av, hertugdømmet Nassau, og til den tidligere provinsen Hessen-Nassau, som byen også var en del av. Nassau har også indirekte, gjennom fyrstehuset, gitt sitt navn til en lang rekke andre steder, blant annet i og omkring Amerika, herunder hovedstaden på Bahamasøyene, Nassau (Bahamas), Nassau County i New York m. fl. Både bygninger og skip har fått Nassau-navn.

Kultur og severdigheter 
Borgen ligger på en høyde over byen og elven. Terrenget er nå grodd til med tildels store trær, men det er fortsatt mulig å se at der var god oversikt og kontroll med det som beveget seg i omegnen i tidligere tider. Borgen var herresetet til de opprinnelige grevene av Nassau, og dermed opphavssted til både storhertugene av Luxembourg og det nederlandske kongehuset Nassau.

Nede i byen finnes bygningen Steinische Hof, som var herresete til Reichsfreiherrene i baroniet vom und zum Stein, hvor den pröyssiske ministeren  Heinrich Friedrich Karl vom Stein er av de mere kjente.

Verbandsgemeinde Nassau 

Nassau har en administrativ posisjon i omegnen: Verbandsgemeinde Nassau (Nassau storkommune), som består av følgende «småkommuner»:

Kjente personer 
Baron Karl Freiherr vom und zum Stein ble født i Nassau i 1757. Han ble senere minister og reformator i det pröyssiske keiserriket. Familien vom und zum Stein hadde da residert i byen siden det tolvte hundreåret. Familieboligen Steinische Hof eies fortsatt av etterkommerne, for tiden av grevene von Kanitz

Presten Eduard Moser (f. 1900), farfar til nobelprisvinneren Edvard Moser, var født i Nassau.

Galleri

Referanser

Eksterne lenker 
 
 Nassau on Google Earth

Byer i Rheinland-Pfalz
Verbandsgemeinde i Rheinland-Pfalz
Arvid Sletta

Arvid Inge Sletta (født 1960) fra Frøya i Trøndelag, er en norsk gitarist og komponist. Han startet sin karriere i bandet Easy Riders på midten av 80-tallet, hvor også Slettas brødre Reidar og Øyvind var med. Deres produksjon besto av singlen «Call Me Tonight»/«You Drink Too Much» pluss to kassetter: Brilliant Kind Of Works (1988) og In Love (1990). Bandet ble oppløst tidlig på 90-tallet, men Arvid Sletta fortsatte sin karriere som soloartist, med et album hvor hans brødre også deltok.

Diskografi 
 Statement (Uniton, 1990)

Kilder 
 Norsk pop- og rockleksikon, Vega Forlag (2005)

Norske gitarister
Personer fra Frøya kommune
MA – Rusfri Trafikk

MA – Rusfri Trafikk (tidligere Motorførernes Avholdsforbund) er en frivillig organisasjon som jobber mot rus i trafikken og for økt trafikksikkerhet.

Organisasjonen ble stiftet 26. oktober 1928 som en avholdsorganisasjon for bileiere.

MA – Rusfri Trafikk stiller ikke lenger krav til totalavhold hos medlemmene, men alt som foregår innenfor organisasjonens rammer er rusfritt.

MA – Rusfri Trafikk arbeider for Nullvisjonen i trafikken, og det langsiktige målet er at ingen skal dø eller bli hardt skadd som følge av ruspåvirket kjøring. Ingen trafikanter skal utsettes for medtrafikanter påvirket av alkohol, narkotika eller trafikkfarlige medikamenter.

MA gir ut medlemsbladet Motorføreren fem ganger i året.

Generalsekretær i MA – Rusfri Trafikk er Elisabeth Fjellvang Kristoffersen. Organisasjonens styreleder er Kjell Einar Årsland.

MA driver ungdomsarbeid gjennom ungdomsorganisasjonen Ung i trafikken - Ingen venner å miste.

Eksterne lenker
 

Norske motororganisasjoner
Organisasjoner etablert i 1928
Trafikksikkerhet
Stuguflåtbrua

Stuguflåtbrua, eller Stuguflåten bru, er en jernbanebru i stein like nord for Stuguflåten på Raumabanen over elva Rauma i Lesja i Innlandet, like øst for fylkesgrensa til Møre og Romsdal. Lengden på brua er 54,1 meter og den har et hovedhvelv over elva med 30 meter spennvidde og et hvelv med 10,6 meter spennvidde ved søndre ende. E136 går under banen ved enden av brua (på Raumas høyre bredd).

Arbeidet med brua startet i 1919 og fundamentsprengningen for hovedhvelvet ble begynt høsten 1920 og muringen av vederlagene ble gjennomført våren 1921 med en arbeidsstyrke på 12 mann. Den første hvelvringen sto ferdig den 16. september 1921 og senkningen av bærebuen ble gjennomført den 22. august 1922. Byggestillaset ble revet høsten 1922 og materialene fra dette ble brukt til blant annet permanente snøforbygginger. Stuguflåtbrua stod ferdig rundt årsskiftet 1923 og den totale byggekostnaden for brua ble på 407 997,57 kr.

Operasjon Fieldfare forsøkte å sprenge brua januar 1945 for å hemme tysk transport gjennom Romsdalen. Brua fikk mindre skader og ble åpnet etter tre uker.

Se også
Liste over broer i Norge
Liste over broer i Norge etter lengde

Referanser

Eksterne lenker
 Raumabanen.net/Anleggstiden  – Planlegging og bygging av Raumabanen.

Buebroer
Jernbanebroer i Norge
Raumabanen
Broer i Innlandet
Jernbanestrekninger i Innlandet
Samferdsel i Lesja
1923 i Norge
Broer åpnet i 1923
Steinhvelvbroer
Byggverk i Lesja
Rómulo Díaz de la Vega

Rómulo Díaz de la Vega (født 23. mai 1800 i Mexico by, død 3. oktober 1877 i Puebla) var president i en kort periode i Mexico fra den 12. september og den 3. oktober 1855.

Meksikanske presidenter
Personer fra Mexico by
Fødsler i 1800
Dødsfall i 1877